CELEX: 32011R0356
Language: lt
Date: 2011-04-12 00:00:00
Title: 2011 m. balandžio 12 d. Komisijos įgyvendinimo reglamentas (ES) Nr. 356/2011, kuriuo iš dalies keičiamas Reglamentas (ES) Nr. 447/2010, kuriuo pradedamas nugriebto pieno miltelių pardavimas konkurso tvarka

13.4.2011   
            
            
               LT
            
            
               Europos Sąjungos oficialusis leidinys
            
            
               L 98/8
            
         KOMISIJOS ĮGYVENDINIMO REGLAMENTAS (ES) Nr. 356/2011
   2011 m. balandžio 12 d.
   kuriuo iš dalies keičiamas Reglamentas (ES) Nr. 447/2010, kuriuo pradedamas nugriebto pieno miltelių pardavimas konkurso tvarka
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendrą bendro žemės ūkio rinkų organizavimo reglamentą) (1), ypač į jo 43 straipsnio f ir j punktus kartu su 4 straipsniu,
   kadangi:
   
               (1)
            
            
               Komisijos reglamento (ES) Nr. 447/2010 (2) 1 straipsnyje nustatyta, kad nugriebto pieno milteliai, priimti saugoti iki 2009 m. lapkričio 1 d., gali būti parduodami konkurso tvarka. Siekiant aiškumo, tikslinga nustatyti matavimo vienetą, už kurį turėtų būti mokama siūloma kaina.
            
         
               (2)
            
            
               Reglamento (ES) Nr. 447/2010 2 straipsnyje nustatyta, kad kiekvieno atskiro konkurso paraiškų pateikimo terminas yra kiekvieno mėnesio pirmas ir trečias antradienis. Atsižvelgiant į dabartinę pieno rinkos padėtį, galima nustatyti, kad atskiri konkursai vyktų vieną kartą per mėnesį, o ne du.
            
         
               (3)
            
            
               Todėl Reglamentą (ES) Nr. 447/2010 reikėtų atitinkamai iš dalies pakeisti.
            
         
               (4)
            
            
               Šiame reglamente numatytos priemonės atitinka Bendro žemės ūkio rinkų organizavimo vadybos komiteto nuomonę,
            
         PRIĖMĖ ŠI REGLAMENTĄ:
   1 straipsnis
   Reglamentas (ES) Nr. 447/2010 iš dalies keičiamas taip:
   
               a)
            
            
               1 straipsnis papildomas šia dalimi:
               „Siūloma kaina yra kaina už 100 kg produktų.“
            
         
               b)
            
            
               2 straipsnio 1 dalis pakeičiama taip:
               „1.   Kiekvieno atskiro konkurso paraiškų pateikimo terminas yra kiekvieno mėnesio trečio antradienio 11.00 val. Briuselio laiku. Tačiau rugpjūčio mėn. tai bus ketvirto antradienio 11.00 val. Briuselio laiku, o gruodžio mėn. – antro antradienio 11.00 val. Briuselio laiku. Jei antradienis yra įstatymo nustatyta nedarbo diena, paraiškų teikimo laikotarpis baigiasi prieš tą antradienį einančios darbo dienos 11.00 val. Briuselio laiku.“
            
         2 straipsnis
   Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2011 m. balandžio 12 d.
      
         
            Komisijos vardu, Pirmininko vardu
         
         Neelie KROES
         
            Pirmininko pavaduotoja
         
      
   
   
      (1)  OL L 299, 2007 11 16, p. 1.
   
      (2)  OL L 126, 2010 5 22, p. 19.